**«Адамның адамшылығы –жақсы ұстаздан»**

«Адамның адамшылығы –жақсы ұстаздан» деп Абай атамыз айтқандай, мұғалім тәрбиесі мен өнегесі оқушының болашақ азығы.

Ұрпақ болашағы , халқымыздың келешегі қазіргі ұстаздардың қолында. Тәуелсіз ел атанып, төбемізге ту тігіп, тіліміздің мәртебесі артып, әлемге атымызды танытып жатқан кезде ұлттың, елдің болашағы-жас ұрпақ тәрбиесіне де мықты көңіл бөлінуде. Қазақстан өркениетке бастар жолдың бастауы мектеп десек, мектептің басты тұлғасы, жүрегі-мұғалім.

 Жаһандану заманында ұлттық бәсекеге қабілетті болудың көрсеткіші-білім деңгейімен өлшенеді. Сондықтан , әлемдік білім кеңістігіне кіріп, білім беру жүйесін халықаралық биікке көтеру кезек күттірмейтін өзекті мәселе. Бұл мәселені шешудің кілті-ұстаздардың қолында.

Сондай ұстаздардың бірі –Еленовка орта мектебінің оқу ісі жөніндегі орынбасары Искакова Бақыт Өсербайқызы.

Аталған мектепте 2006 жылдан бастап еңбек етуде. Осы аралықта пән мұғалімі, сынып жетекшілік міндеттерді атқара жүріп, әріптестерінің қолдауымен оқу ісі жөніндегі қызметке тағайындалды.

Бақыт Өсербайқызы азды- көпті 11 жыл еңбек өтілі болса да, өзін ұлағатты ұстаз, білікті көш басшы екенін көрсете білді.Себебі өз ісіне берілген , шәкірттердің жанына нұр құя білген Бақыт Өсербайқызы әріптестеріне де, жас мамандар үшін де үлкен өнеге.Мекепке келген жас мұғалімдерге қолынан келген көмегін аямай ұстаздық мамандықтың қыр-сырын жан-жақты түсіндіріп, үйретіп, қолдау көрсете біледі.

Ол өзінің білімімен шектелмей білім беру кеңістігінде үнемі іздену үстінде жүреді және әріптесперінде де бір орында тұрмай алға қарай ұмтылып, заманауй талаптардан қалмауға кеңес береді. Бақыт Өсербайқызының қарапайымдылығы мен ұқыптылығы, еңбекке деген ерекше ынтазарлығы өзгелерден ерекшелендіреді.Қайсар мінезі, қазақи ақжарындығы мен қызметіне деген адалдығы шәкірттері мен әріптестері үшін үлгі боларлық.

Осындай ерен еңбектерімен жасұрпақтың бойына сарқылмас тәрбие мен білім беру жолында талмай еңбек етуіне шын жүректен тілектеспін.

 Еленовка орта мектебінің бастауыш сынып мұғалімі **Мағаз Мейрам.**